Perlur Fljótsdalshéraðs eru 30 gönguleiðir í sveitarfélögunum Fljótsdalshéraði og Fljótsdalshreppi . Sveitarfélögin ná yfir um 10% af flatarmáli Íslands . Perlurnar eru af ýmsum toga , fossar og vötn , gil og gljúfur , smáhellar og víkur en flestar eru þær fjöll og fjallstoppar með útsýni til allra átta . Hvert kort þarf að vera með stimpla frá 9 stöðum . Hægt er að kaupa þessi kort á skrifstofu Ferðafélags Fljótsdalshéraðs , Tjarnarási 8 Egilsstöðum , í Egilsstaðastofu við tjaldsvæðið á Egilsstöðum svo og í gönguferðum á vegum Ferðafélagsins . Flestar eru auðveldar eða miðlungs erfiðar en í sumum tilvikum getur þurft sérstakan gönguútbúnað . Göngulengdin , sem gefin er upp , er miðuð við báðar leiðir . GPS punkturinn , sem gefinn er upp , er miðaður við hólkinn á hverjum áfangastað nema annars sé getið . Samkvæmt náttúruverndarlögum er almenningi heimilt að ganga um óræktuð lönd og dvelja þar án sérstaks leyfis en vinsamlega sýnið landeigendum fulla tillitssemi , gangið eftir merktum gönguleiðum þar sem þær eru og virðið rétt þeirra m.t.t. búfénaðar og ræktunar hvers konar . - Rífum hvorki upp grjót né hlöðum vörður . - Rjúfum ekki öræfakyrrð að óþörfu . - Ökum ekki utan vega . Út og niður af Illuskriðu er gengið niður að Leirtjarnarhrygg . Þar er að finna hólkinn með gestabók og stimpli . Oftast er gengið frá skilti við bílastæði sem er neðarlega í Fjarðarheiðinni . Gaman er að fara bak við fossinn . Hólkur með gestabók og stimpli blasir við þegar fólk nálgast fossinn . Gengið út með Grjótgarðinum uns komið er að hólknum þar sem er gestabók og stimpill . Haldið áfram í átt að Teigará út að vörðu og síðan aðeins til baka og niður stikaða reiðgötu um Hestagilið . Gengið upp á brún og síðan út eftir til hægri uns komið er að hólknum þar sem er gestabók og stimpill . Gaman er að ganga út Heiðarendann , niður og inn með honum til baka eftir gamla veginum . Gegnt Merki á Jökuldal uppi á heiðinni er Hjúksvatn . Gengið frá skilti austan ( utan ) við Gilsá ( N65 ° 08,172 - W14 ° 31.133 ) í átt að Grjótánni aðeins utan við Víðihjalla og upp með ánni . Áfram upp á Hattarhólana og síðan beygt inn eftir og upp á Höttinn ( 1106 m ) . Gengið er um sléttuna utan við Húseyjarbæinn út við Héraðsflóa . Síðan er haldið áfram og stefnt á Húseyjarbæinn . Hólkurinn með gestabók og stimpli er í efsta gilinu . Gengið til baka niður Slórdal . Gengið út eftir að Kóreksstaðavígi . Þaðan er afar fallegt útsýni yfir Móvíkur , tvær víkur , sem eru næst fyrir utan Landsenda og mynda stórar geilar inn í strandfjöllin . Ekið frá Kárahnjúkastíflu eftir góðri jeppaslóð að norðan út Lambafell að krossgötum við Laugavelli . Þingmúli skiptir Skriðdal í norðurdal og suðurdal en þjóðvegur 95 liggur um suðurdal yfir í Breiðdal . Á þeirri leið má sjá falllegt kubbaberg . Er þá gengið framhjá Dansgjá , sem er sérkennileg gjá eða sprunga í gegnum klettaás , vestur af Staffellsbjörgum , rétt við veginn . Sandfell er mikilfenglegt , hrygglaga líparítfjall er minnir á tjaldbúð því hlíðar þess eru með jöfnum halla , klettalausar að mestu . Á Sandfelli eru tveir toppar dökkleitir . Sunnan við bæinn Litla Sandfell er ekið af þjóðvegi inn á veg í gegnum hlið og ekið þar til komið er að gamalli brú yfir Þórisá . Hæsta fjall Íslands utan jökla , 1833 m . Gengið frá skilti sem er við bílastæði um 1,5 km innan við Snæfellsskála . Hólkurinn með gestabók og stimpli er á toppi fjallsins . Ef hann er á kafi í snjó er stimpill í Snæfellsskála . Einnig er hægt að fara á Spanarhól með því að ganga upp með Ormarsstaðaánni eða frá Fjallsseli upp á brún og svo inn eftir . Hólkur með gestabók og stimpli er á stærsta hólnum . Upplagt að koma við á Krosshöfða þar sem var löggilt verslunarhöfn frá 1902 . Gengið er upp með Fellsá austanvert í Villingadal . Ekki er hægt að komast alla leið að fossinum nema fara niður í gilið og vaða ána nokkrum sinnum sem getur verið varhugavert . Hólkur með gestabók og stimpli er við tjörnina skammt innan við Sjónarhraunið . Farið er framhjá rústum Hátúna , en það var myndarbýli í árdaga Íslandsbyggðar og er sagt að þar hafi verið 18 hurðir á járnum . Skemmtileg gönguleið er yfir Vestdalsheiði , frá Héraði yfir í Seyðisfjörð . Niður Vestdal í Seyðisfjörð er stikuð leið , niður Gilsárdalinn eftir greinilegri slóð að Gilsárteigi ( austan við Eiða á Fljótsdalshéraði ) eða fyrir vestan Bjólfinn niður í Stafdal . Hólkurinn með gestabók og stimpli er þar sem Gilsáin fellur úr vatninu . Hæð Ysta-Rjúkanda var mæld í sunnudagsgöngu þann 27 júlí 2013 og reyndist hann vera 139 metrar af fossbrún niður í hylinn undir fossinum og er hann því hæsti foss á Austurlandi . Stikuð gönguleið er upp með fossinum hægra megin upp á brún og þar er staukur með gestabók . Þaðan ( 65° 45.144 - W14 ° 21.964 ) liggur kindagata niður fyrir brúnina niður skriðuhrygg og niður í Múlahöfn . Allir ættu að ganga sandinn undir Þerribjargi áður en haldið er til baka .